Jeri Ryan

Jeri Lynn Ryan (jaiotzez Jeri Lynn Zimmermann, Munich, 1968ko otsailaren 22a) Alemanian jaiotako aktore estatubatuarra da. Star Trek: Voyager telesailean Bederatzitik zazpi ziborgaren rola betetzeagatik da ezaguna, baina telesail askotan hartu du parte.

 Biografia 
 Haurtzaroa eta gaztaroa 
Jeriren aita Estatu Batuetako armadako sargentua zen eta Munichen zuen destinoa Jeri jaio zenean. Ama berriz gizarte laguntzailea zuen. Aitaren destino aldaketek markatu zuten Jeriren haurtzaroa eta Kansas, Maryland, Hawaii, Georgia eta Texasko base militarretan bizi izan zen. Jerik 11 urte zituela erretiratu zen aita eta ordutik aurrera Paducah (Kentucky) hirian bizi izan zen. 1990 urtean Ipar-mendebaldeko Unibertsitatean graduatu zen Antzerki graduan. 1989an Miss Illinois aukeratua izan zen.

 Aktore ibilbidea 
Unibertsitatea amaitu berritan Los Angelesera joan zen aktore ibilbidean sakontzera. Berehala hasi zen telesailetan gonbidatu gisa parte hartzen, Murder, She Wrote eta Melrose Place telesailetan esate baterako, eta 1997an Dark Skies seriean zortzi ataletan agertu zen.

1997an bertan Star Trek: Voyager telesailean parte hartzeko aukeratua izan zen. Enterpriseko tripulazioak askaturiko Bederatzitik zazpi ziborgaren rola bete zuen eta aurreneko denboraldian telesailaren arrakasta %60 igo zen. Hainbat sari ere jaso zituen pertsonai honen harira, Golden Satellite Award (1999) eta Saturn Award (2001). Ordutik aurrera hainbat aldiz interpretatu du pertsonaia bera Star Trek sagaren beste telesail batzuetan eta bideo-jokoetan.

Hurrengo urteetan telesail ugaritako protagonista izan zen, Boston Public (2001-2004), Shark (2006-2008), Leverage (2009-2011), Body of Proof (2011-2013), Bosch (2016-2019)...

 Bizitza pertsonala 
1990an Jack Ryan bankari eta politikari errepublikarra ezagutu zuen eta 1991eko ekainaren 15ean ezkondu ziren. Orduan hartu zuen Ryan abizena. 1994an Alex semea jaio zen eta Los Angeles eta Chicago artean bizi izan ziren 1999an bikotea dibortziatu zen arte. Urte batzuk beranduago Star Treken ekoizlea zen Branmon Bragarekin hasi zuen harremana.

2003an Jack Ryanek semearen kustodia eskatu zuen eta Jerik senar ohia salatu zuen esanez New York, New Orleans eta Parisko sex clubetan aritzera behartu nahi izan zuela. Salaketa honek kalte handia egin zion ibilbide politikoan eta Illinoiserako estatu hauteskundetan Barack Obamak lortu zuen garaipena.

Jeri Ryanek sarritan esan du gourmet sukaldaritza oso gustoko duela. 2003an Christophe Émé txef frantsesa ezagutu zuen eta 2007ko ekainaren 16an Loira ibarrean ezkondu ziren. 2008an alaba izan zuten.

 Filmografia 
 Filmeak 
 Urtea Filma Pertsonaia Oharrak 1999 Men Cry Bullets Lydia 2000 The Last Man Sarah 2000 Disney's The Kid Larry King guest 2000 Dracula 2000 Valerie Sharpe  2003 Down with Love Gwendolyn 2010 Mortal Kombat: Rebirth Sonya Blade laburmetraia 2019 Devil's Revenge Susan 

 Telefilmeak 
 Urtea Filma Pertsonaia 1991 Nightmare in Columbia County Dawn Elizabeth Smith 1992 Flash III: Deadly Nightshade Felicia Kane 1992 Just Deserts Nicole 1993 In the Line of Duty: Ambush in Waco Rebecca 1996 Pier 66 Beth Saunders 2005 The Commuters Anne 2010 Dead Lines Sophie Fyne 2010 Secrets in the Walls Rachel Easton 2016 Against the Wild: Survive the Serengeti Jennifer Croft

 Telebista 
 Urtea Filma Pertsonaia Oharrak 1991 Who's the Boss? Pam atal bakarra 1991 The Flash Felicia Kane atal bakarra 1991 Top of the Heap Tyler atal bakarra 1991 Nurses Lisa atal bakarra 1991 Reasonable Doubts Rachel Beckwith atal bakarra 1993 The Jackie Thomas Show Pauline Yardley atal bakarra 1993 Matlock: The Fatal Seduction Carrie Locke 2 atal 1994 Time Trax Lauren Sanders atal bakarra 1995 Murder, She Wrote Maura atal bakarra 1995 Charlie Grace Claire atal bakarra 1996 The Client Jennifer atal bakarra 1996 Melrose Place Valerie Madison 2 atal 1996 Diagnosis: Murder Melissa Farnes atal bakarra 1997 Dark Skies Juliet Stewart 8 atal 1997–2001 Star Trek: Voyager Bederatzitik zazpi ziborga 102 atal 1999 The Sentinel Alexis Barnes 2 atal 1999 Dilbert Bederatzitik zazpi iratzargailua atal bakarra, ahotsa 2001–2004 Boston Public Ronnie Cooke 59 atal 2004–2011 Two and a Half Men Sherri 3 atal 2005 The O.C. Charlotte Morgan 7 atal 2006 Boston Legal Courtney Reese 2 atal 2006–2009 Iron Chef America Herself 2 atal 2006–2008 Shark Jessica Devlin 34 atal 2009 Law & Order: Special Victims Unit Patrice Larue 3 atal 2009–2011 Leverage Tara Cole 8 atal 2010 Psych Dr. Kim Phoenix 2 atal 2011 Law & Order: Criminal Intent Naomi Halloran atal bakarra 2011 Mortal Kombat: Legacy Sonya Blade 2 atal 2011–2012 Warehouse 13 Major Amanda Lattimer 2 atal 2011–2013 Body of Proof Kate Murphy 42 atal 2014–2017 Major Crimes Linda Rothman 2 atal 2014 Helix Constance Sutton 2 atal 2015 NCIS Rebecca Chase atal bakarra 2015 Arrow Jessica Danforth atal bakarra 2016–2019  Bosch Veronica Allen 12 atal 2020 Star Trek: Picard Bederatzitik zazpi ziborga 5 atal 2020 The Ready Room Bere burua 2 atal 2020 MacGyver Gwendolyn Hayes ohiko aktorea

 Bideo-jokoak 
 Urtea Izenburua Pertsonaia Oharrak 2001 Star Trek: Voyager Elite Force Bederatzitik zazpi ahotsa 2014,2020 Star Trek Online Bederatzitik zazpi ahotsa

 Erreferentziak 

 Kanpo estekak 
 Aktorearen IMDBko fitxa irakurgai 

Kategoria:Kentuckyarrak
Kategoria:Munichtarrak
Kategoria:Ameriketako Estatu Batuetako emakume aktoreak